rlitschk/wikidir huggingface dataset:
D Audrey Azoulay (* 4. Augschte 1972 z La Celle-Saint-Cloud) isch e französischi Beamtin und Politikerin. Si isch d Generalsekretärin vo der UNESCO. D Audrey Azoulay chunt us ere Familie vo marokkanische Sepharde. Ihre Vater isch der Journalischt und Politiker André Azoulay, und d Muetter heisst Katia Brami und isch e Schriftstellere. D Azoulay isch z Paris ufgwachse und het der Master i der Betriibswirtschaftslehr, wo si a der Uni Paris Dauphine und a der Uni vo Lancaster studiert het. Derzue ane het si au no z Paris am Institut für Politischi Studie und a der École nationale d’administration studiert. Si isch verhürootet mit em François-Xavier Labarraque und het zwöi Chinder. Nach em Studium het si i der Abteilig für audiovisuelli Meedie vom französische Kulturminischterium und spöter bim Rächnigshof vo der Regioon Île-de-France und sid 2006 am nazionale Filmzäntrum vo Frankrych gschaffet. Si isch au als Expertin über d Meedie für die Öiropäischi Kommissioon gsi. 2014 het se der Presidänt François Hollande im Elysée-Palascht zur Berooterin für Kultur und Kommunikazioon gmacht, und zwöi Joor spöter isch si i der französische Regierig Ministerin für Kultur und Kommunikazioon woorde. Wo ane 2017 en nöie Generalsekretär für d UNESCO, wo der Sitz z
D Communauté de communes Pleyben-Châteaulin-Porzay (bretonisch Kumuniezh kumunioù Pleiben-Kastellin-Porzhe) isch e franzesische Kommunalverband im Département Finistère in dr Region Bretagne. Dr Gmaiverband isch zum 1. Jänner 2017 grindet wore us dr Fusion vu dr Kommunalverbänd Région de Pleyben und Pays de Châteaulin et du Porzay un bstoht us 17 Gmaine. Dr Verwaltigssitz isch z Châteaulin. Zum Kommunalverband ghere die Gmaine: www.collectivites-locales.gouv.fr
D Communauté de communes Presqu’île de Crozon-Aulne maritime (bretonisch Kumuniezh kumunioù Gourenez Kraozon-Arvor ar Stêr-Aon) isch e franzesische Kommunalverband im Département Finistère in dr Region Bretagne. Dr Gmaiverband isch zum 1. Jänner 2017 grindet wore us dr Fusion vu dr Kommunalverbänd Communauté de communes de la Presqu’île de Crozon un Communauté de communes de l’Aulne Maritime. Dr Verwaltigssitz isch z Fouesnant. Zum Kommunalverband ghere die Gmaine: www.collectivites-locales.gouv.fr
D Louise Michel (* 29. Mai 1830 ufem Schloss Vroncourt im Departemänt Haute-Marne; † 9. Jänner 1905 z Marseille) isch e französischi Lehrerin, Autorin, Feminischtin und Anarchischtin gsi. D Clémence-Louise Michel isch d Dochter vo der Magd Marianne Michel, wo im Schloss Vroncourt im Departemänt Haute-Marne im Dienscht gstanden isch, gsi; als ihre Vatter chunt am eendschte der Soon vom Schlossherr vo Vroncourt in Froog. Ufgwachse isch si bi der Schlossfamilie, wo guet für se gluegt het und gmacht het, ass si vil cha leere. Wie si sälber seit, isch ere scho gly ufgfalle, wie schlächt ass es de ermere Lüüt uf em Land und au de Dier ggangen isch. Si het Mitgfüel mit de Buure und mit de ploogete Dier gha und wäge dämm d Ideeè vom Klassekampf übernoo, wo sech gäge die Starche und Mächtige müess richte. Wo si ane 1850 d Prüefig bestande het zum e Lehrerin wärde, het me se zerscht wäge der politische Haltig niene aagstelt. So het si z Audeloncourt e freiheitlech usgrichteti Schuel gründet, und 1853 isch si denn doch anere Schuel z Paris agnoo worde. Wo ane 1871 Frankrych und denn au d Stadt Paris vo de Düütsche agriffe worden isch, het
D Quimper Bretagne Occidentale (bretonisch Kemper Breizh Izel) isch e franzesische Kommunalverband im Département Finistère in dr Region Bretagne. Dr Gmaiverband isch zum 1. Jänner 2017 grindet wore us dr Fusion vu dr Kommunalverbämnd Quimper Communauté un Pays Glazik un dr Gmai Quéménévenun un bstoht us vierzeh Gmaine. Dr Verwaltigssitz isch z Quimper. Zum Kommunalverband ghere die Gmaine: http://www.quimper-bretagne-occidentale.bzh/ www.collectivites-locales.gouv.fr
D Natalie Imboden (* 4. Septämber 1970) isch e Schwyzer Bolitikeri (Grieni). Vu 2022 bis 2023 isch si Mitgliid vum Nationalroot gsii. D Imboden isch im Oberwalliser Bärgdorf Täsch ufgwachse. An dr Universitet Bärn het si Gschicht, Bolitik un Staatsrächt studiert. Vu 2001 bis 2010 het si s Grien Bindnis im Bärner Stadtbarlemänt verdrätte un isch 2006 bis 2014 Bresidänti vum Griene Bindnis gsii. Vyl Johr het d Imboden in dr Gwerkschaftsbranche gschafft, zem Byschpoel zwische 2007 un 2018 as Gwerkschaftssekreteeri fir d Unia. Vu 2018 bis 2022 isch si Generalsekreteeri vum Schwyzerische Mieterne- un Mieterverband gsii. In däre Funktion setzt si si fir zahlbare Wohnruum in dr ganze Schwyz yy. Vu 2001 bis 2010 isch d Imboden fir s Grüen Bündnis im Bärner Stadtroot (Legislative) ghockt. Vu 2001 bis 2008 iusch si Fraktionsbresidänti un vu 2006 bis 2014 Bresidänti vum Grüene Bündnis vu Bärn gsii. Vu 2010 bis 2022 isch si Großreeti vum Kanton Bärn un deert Mitgliid vu dr Finanzkommission gsii. 2 Anne 2022 isch d Imboden fir d Regula Rytz, wu zruggdrätten isch, in Nationalroot noogruggt. Iri Noofolgeri as Großreeti isch d Rahel Ruch woore. Ab 2015 isch d Imboden Co-Bresidänti un ab 2020 Bresidänti vu dr
E Trochemuur isch e Muur, wo nume mit Steine ohni Pflaschter zwüschedrin uufbigen isch. Es isch die eltischti Aart, wie me mit Steine e Muur cha mache für Hüüser z boue oder zum am ene abheltigen Oort en flache Bode z haa. Me nimmt derfüür es bar Steibröcke so wie me se i der Natur cha uflääse, sind si z gross zum lüpfe mues me se verschloo; oder au Steine, wo me im Steibruch zwägmacht. Ane 2018 het d UNESCO die tradizionelli Boukunscht vo dene Muure, so wie si in acht Staate von Öiropa vorchunt, i d Lischte vom Immaterielle Kulturerb vo der Mönschheit ufgnoo. Es goot um d Erfahrig mit dere uralte Technik, wo z Kroazie, z Züpere, z Frankrych, z Griecheland, z Italie, z Sloweenie, z Spanie und i der Schwiiz no läbig isch. Sötigi Muure sind i der Kulturlandschaft a vilnen Oort z finde, öpen im Wallis bi de Wybäärge, wo men am steile Bärg Terrasse gmacht het, ass d Äärde nid abrütscht, und im Jura, wo me s «Weidmuure» uf d Gränze zwüsche de Matte stelt. I den Alpe het me uf de Bärge au so Gränzmuure bout und döört het me derby grad au no
D Schwiizer Nazionalmannschaft vo de Fraue im Schutte isch es Tiim vo Fraue im Schutte vom Schwiizerische Schuttverband. D Mannschaft isch ane 1972 bildet worde. Ihres erschte Länderspiil ane 1927 het si z Basel gäge Frankrych gha, und das isch unentschide mit zwöi zu zwöi Gool usggange. I der jüngere Zyt händ si 2011 gege d Russinne gwunne, derno aber gege Itaalie verloore. Am Züpere-Cöp 2010 und au 2013 sind d Schwiizer Fraue je ufe viert Platz und am Züpere-Cöp 2017 uf e erscht Platz choo. A der Wältmeischerschaft 2015 z Kanada isch s Tiim im Achtelsfinaal usgschide. 2016 het sech d Nazionalmannschaft s erschte Mol für en Öiropameischterschaft kwalifiziert. I dr Wältranglischte vo dr FIFA sind d Schwiizer Schüttelerinne uf em sibezääte Platz (Juni 2018). D Treener vo der Frauenazionalmannschaft sid 1972 sind gsi: Jacques Gaillard Libero Taddei Bruno Streit Gerry Schmidli Hansruedi Wagner Alex Gebhart Simon Steiner Jost Leuzinger Béatrice von Siebenthal Martina Voss-Tecklenburg Gääge Düütschland Gäägen Öschtrych Spiilerinne vo der Schwiizer Nazionalmannschaft vo de Fraue im Schutte Commons: Schwizer Fuessballnazionalmannschaft vo de Fraue – Sammlig vo Multimediadateie s Fraue-Nazionalteam uf de Homepage vom SFV alli Länderspiil im Überblick de Schwizer Fuessballverband uf de FIFA-Homepage
D Ida Frohnmeyer (* 31. Dezämber 1882 z Indie; † 29. Augschte 1968 z Basel) isch e Schwiizer Schriftstellerin gsi. Si isch als Dochter vom Leonhard Johannes Frohnmeyer, eme düütsche Missionaar, und der Marie Wilhelmine Frohnmeyer, wo vo ledig Bührer gheisse het, z Calicut uf d Wält cho. Vatter und Muetter sind dozmol im Uuftrag vo der Basler Mission z Indie gsi. Ane 1886, wo si vieri gsi isch, isch d Ida Frohnmeyer zrugg id Schwiiz cho, wo si z Basel bi schottische Verwandte vo dr Familie gläbt het, wil ihri Eltere wider uf Indie ggange sind. D Frohnmeyer isch mit em Hermann Hesse befründet gsi und het sid 1893 e Zyt lang bi däm sine Eltere z Calw gläbt, mit ihm sinere Schwöschter Adele het si sech bsunders guet verstande. Vo 1895 a isch si zwöi Joor lang z Cannstatt und denn z Stuttgart id Schuel, und het denn bis 1902 dört als Chindergärtnerin gschaffet und derno für drüü Johr z Schottland. Das het ere spöter ghulfe het, wo si änglischi Wärch übersetzt het. 1905 het si wider z Basel gläbt und isch bis 1918 dört Lehrerin gsi. Denn het si als Nochfolgerin vom Rudolf von Tavel d Stell
D Bernadette Lerjen-Sarbach (* 1942 z Visp) isch e Schwiizer Mundartschriftstellerin. D Bernadette Sarbach het z Ingebohl im Kanton Schwyz d Uusbildig zu der Chindergärtnerin gmacht und denn vier Johr lang in ihrere Heimetstadt Visp im Wallis uf däm Pruef gschaffet. 1966 het si der Johann-Josef Lerjen ghürootet, wo am 28. September 1933 au z Visp uf d Wält cho und am 20. Novämber 1999, eis Johr nach synere Pänsionierig, gstorben isch. Är isch Kulturingenieur ETH und Geometer gsi, und wil er sid 1973 uf em Bündner Meliorations- und Vermässigsamt z Chur gschaffet het, het d Familie sid 1973 z Zizers gwohnt. S Lerjens händ vier Chind. D Bernadette Lerjen-Sarbach schribt im Oberwalliser Düütsch. Ihri Text sind in Zytschrifte, mit Mundartbüecher und au im Radio bekannt worde; si goht uf Läsige und macht bi Internazionale Mundart-Schrybwärchstett mit. Der Musiker Heinz Holliger het zäh churzi Text vo ihre verdoont. D Lerjen-Sarbach het der Förderprys vo der Martin-Peter Enderlin-Stiftig (1998) und der Bündner Literaturprys vo der Milly-Enderlin-Stiftig (2003) übercho. Text im Buech: Männergeschichten, 2007, Rotten Verlag Hag um Hag, ein Requiem, 2010 Texte i der Samlig Igajanumenechligalose: D Mäntschä Ich bi öi epper – Schi Ämaal Schpuurä va Liebi Säg mr s
D Margrit vo Icona, uf Französisch Marguerite d'Oingt, wo i der Burg vo Icona, em hütige Oingt, im 13. Joorhundert uf d Wält cho und am 11. Februar 1310 z Poletains gstorben isch, isch e burgundischi Chlooschterfrau, Mystikerin und e mehrsproochigi Dichterin gsi. Si isch als Dochter vom Guichard, em Grundherr vom Gebiet vo Icona (Oingt) im undere Rhonetal, uf d Wält cho; wenn das gnau gsi isch, weis me nit. I sym Teschtamänt vo 1297 het der Guichard se erwäänt. I der gotische Chile vo Oingt, wo im Middelalter d Burgkapälle vo der Adelsfamilie gsi isch, sind schöni, ghaueni Konsole a de Wänd, wo Chöpf von es bar Lüüt zeige; es git Forscher, wo dänke, das sige Porträä vo Persoone us der Burgfamilie, und eine vo dene Steine zeigi d Margrit – das wär doch zimli sensazionell, wenn s würd stimme. D Margrit isch Chlooschterfrau i der Kartause vo Poletains und sid 1288 d Priorin vo däm Chloschter gsi. Si isch am 11. Februar 1310 gstorbe. I der Gägend isch si bis zur Zyt vo der französische Revoluzion verehrt worde; die katolischi Chile het se aber nie ofiziell zur Heilige erklärt. Nach der Marie de France, wo vo 1160
D Barbara Klossner (* 16. Oktober 1980 z Diemtige) isch e Schwiizer Sängerin und Jodlerin. Si isch bekant under ihrem Künschtlername und Psöidonüm Miss Helvetia. Ihri Text sind meischtens uf Schwiizerdüütsch. Si isch z Diemtige im Bärner Oberland ufgwachse und het scho i der Schuelzyt leere Singe und Jodle und Schwyzerörgeli spiile. Und si het au no Kweerflöte gleert und Underricht im Ballet gha. Vo 2000 bis 2008 het si z Gämf und e Zyt lang z Amerika gläbt, und es Johr lang isch si a d Schuel für darstellendi Kunscht z Luzärn ggange, und si het gleert dirigiere. D Klossner spiilt bi der Gruppe Ländlerfründinne vom Gämfersee und het es bar Johr der Jodlerklub vo Gämf gleitet und 2009 der Gämfer Frauejodlerchor gründet. Si isch Lehrerin a der Musigschuel Saaneland-Obersimmetaal. Am Eidgnössische Jodlerfäscht 2008 isch si als Solischtin und au zäme mit ihrere Muetter im Duett und no as Sängerin mit em Jodlerklub Alphüttli ufträtte. 2017 het si s Lied «Mir si Unspunne» für s Unspunnefäscht gsunge. 2011 het si under ihrem Name Barara Klossner s Album Alors, Allons-Y! Äbä Ä So! useggää, und 2018 as Miss Helvetia s nöie Album E Guete - Bon appétit Mä het se
S Historischa Lexikon vom Förschtatum Liachtastaa (HLFL) ischt a Enzyklopädii, wo da Stand vom Wössa öber d Gschicht vom Liachtastaa darstella tuet. Ma ischt im Liachtastaa uf d Idee vom ana Historischa Lexion koa, well ma i säbere Zit ir Schwiz deanna s Historisch Lexikon vo da Schwiz aagfanga hät zschriiba. Zwöschad 1988 und 2008 ischt gforscht und gschreba wora. Im Jänner 2013 send dänn zwoa truckti Bänd ussekoa. Im 2015 hät s Liechtenstein-Institut mit da Digitalisiarig vom Wärk aagfanga, zum s o im Internet zuagänglech zmacha. I da Form vom eHLFL ischt as sit am 13. November 2018 online verfüagbar und ischt i da Form vom ana gschlossna MediaWikis ufbaut. Arthur Brunhart (Hrsg.): Historisches Lexikon des Fürstentums Liechtenstein. 2 Bände. Chronos Verlag, Zürich 2013, ISBN 978-3-0340-1116-7. Historisches Lexikon des Fürstentums Liechtenstein online (Site cha nüme abgrüeft wärde; Suche im Webarchiv)[1] [2] Vorlage:Toter Link/historisches-lexikon.li Version uf historisches-lexikon.li aagluaget am 2. Dezember 2018 Normdate: GND: 1087155657 | VIAF: 1077145857086922921991
D Ida Ospelt-Amann (* 15. Februar 1899 z Vaduz; † 12. März 1996 au dört) isch e Mundartdichterin vo Liechteschtei gsi. D Ida Amann isch ane 1899 als Dochter vom Franz Amann und vo der Elisabeth Amann, wo vo ledig Burtscher gheisse het, uf d Wält cho. Si het zwe Brüedere und vier Schwöschtere gha. Nach der Schuelzyt isch is Ussland ggange und het z Arosa, z Portorož und z St. Moritz gschaffet. 1917 isch si zrugg uf Vaduz, wo Vatter und Muetter der Gaschthoof „Adler“ übernoo händ, und si het mit ihrere Schwöster Emma i däm Betriib ghulfe. 1928 het si der Hermann Ospelt ghürootet. Mit iim zäme het si drü Joor lang i der Pfälzerhütte vom Düütschen und em Öschtrychischen Alpeverein, wo uf em Bättlerjoch a der Gränze zum Voradlbärgische stoot, und derno im „Grüneck“ z Vaduz gwirtet. D Familie vo der Ida und em Hermann Ospelt het sächs Chinder gha. Näbezue het d Ida Ospelt-Amann Gedicht und anderi Schrifte i der Mundart vo Vaduz gschribe, wo zum Oberländische inerhalb vom Liechtesteiner Dialäkt ghört. Si het Sprüüch und Lieder us em Land gsamlet und vor Publikum und im Radio und em Färnsee vo ihrne Sache gläse, und 1991
D Christina Obergföll (* 22. Augschte 1981 z Lohr) isch e ehmoligi dytschi Speerwärferi. Ihre grescht Erfolg isch dr Gwinn vu dr Goldmedallie bi dr Wältmaischterschafte 2013 z Moskau gsii. D Christina Obergföll isch z Mohlburig as Dochter vum Pirmin Obergföll un syre Frau Evelyne ufgwachse. Si het e eltere Brueder, Carsten. Mit sechs Johr het si bim TUS Mohlburig mit Lychtathletik aagfange un het si no Drei-, Vier- un Sibe-Kampf bal uf dr Speerwurf kunzäntriert. Si het z Offeburg Abitur gmacht un an dr Universitet Fryburg Bewegigsbezogeni Gsundhaitsferderig studiert un derno an dr DHfPG z Saarbrücken Gsundhaitsmanagement un 2010 mit eme Master abgschlosse. Syt em Septämber 2013 isch si mit em ehmolige Speerwärfer un ihrem ehmolige Trainer Boris Obergföll geb. Henry ghyrote. Si hän zäme zwee Sihn, Marlon (* 2014), un Noah (* 2017). Näbe ihre Goldmedallie het si au zwoo Silbermedallie bi Wältmaischafte, zwoo Silbermedallie bi Europamaischterschafte un zwoo Silbermedallie bi dr Olympische Spiil gwunne. Si isch bis hite (Stand 2018) di dytsch Rekordhalteri im Speerwurf, e Zytlang het si au dr Europarekord ghaa (70,20 m). Zäme mit dr Barbora Špotáková, dr Osleidys Menéndez un dr Maria Abakumowa ghert si zue däne Speerwärferne, wu meefach iber 70 Meter
Mialet isch de Name vo däne Ortschafte z Frankriich: Mialet (Dordogne), e Gmaind im Département Dordogne, Region Aquitanie Mialet (Gard), e Gmaind im Département Gard, Region Okzitanie Mialet, en ehmolegi Gmaind, hüt Tail vo de Gmaind Saint-Bressou im Département Lot, Region Okzitanie Mialet isch de Familiename vo däne Persone: Jean Mialet (1920–2006), en französische Offizier und Widerstandskämpfer
Riifu – uf iteliänisch Riva Valdobbia und piemontesisch S’la Riva – isch en Oort und en ehemoligi Gmeind vo der iteliänische Provinz Vercelli. S Dorf lyt im Tseschrutol a däre Stell, wo der Sytebach Vogna in Fluss Tseschra, wo uf iteliänisch Sesia heisst, ymündet. Äs isch es bar Kilometer unden a Im Land. Am 22. Juli 2018 hend d Gmeinde vo Riifu und Im Land fusioniert. Die nöie Gmeind heisst Alagna Valsesia. Das Piet isch im Areal vom Naturpark Parco naturale Alta Valsesia. D Nochbargmeinde vo Riifu sind Im Land, Alto Sermenza, Campertogno, Greschonei, Mollia und Rassa. Der Oort chunt s erschte Mol ane 1217 imene Dokumänt vor. S Taal isch im Middelalter vo Walser kolonisiert worde, wo us em Nochbertal vo Greschonei här cho und übere Riifupass ggange sind – der düütsch Naame Riifu chunt us em Walserdüütsch. Im Ortsteil Rabernardo isch s Walsermuseum. Vo Riifu chunt schynts der berüempt Boumeischter Ulrich Ruffiner. Informazioone bi piemonteweb.it
D Christiane Rösinger (* 6. Jänner 1961 z Raschti) isch e dytschi Musikeri un Schurnalischti. D Christiane Rösinger isch z Heilze bi Raschti ufgwachse un anne 1985 uf Wescht-Berlin zoge. Mitti 1980er Johr isch si dert im Umfäld vum „Fischbüro“ unterwägs gsii. Anne 1988 het si zäme mit dr Almut Klotz un em Funny van Dannen d Band Lassie Singers grindet, wu si 1998 ufgelst het. In däm Johr, 1998, het si au zäme mit dr Almut Klotz s Label Flittchen Records grindet. Syter anne 1998 isch d Christiane Rösinger dr Chopf vu dr Band Britta, wu si zäme mit dr Britta Neander un dr Julie Miess grindet het. Dernääbe schrybt si fir verschideni Zytige, u. a. taz, Tagesspiegel, Berliner Zeitung, „Berliner Seiten“ vu dr FAZ, vor allem iber Theme, wu s um Popmusik un Popkultur goht. Im Merz 2008 isch ihre erscht Buech, „Das schöne Leben“, uusechuu, wu si in churze autobiografische Täkscht vum Lääben uf em Dorf un vum Lääben in dr Stadt verzellt. Syt em Augschte 2008 schrybt si all Wuche ne Kolumne fir dr eschtrychisch Radiosänder fm4. Im Oktober 2010 het d Rösinger ihre erscht Soloalbum „Songs Of L. And Hate“ vereffetligt, fd Arrangschmänt het dr
S Groß Süügeli (Melittis melissophyllum; alemannischi Näme) isch e Pflanzeart us dr Familie vu dr Lippeblietler (Lamiaceae). D Gattig Melittis isch monotypisch, des haißt, si bstoot nume us aire Art. Dr Gattigsname Melittis isch e Neibildig vum Linné fir die Pflanzenart, wu vorhär Lamium montanum oder Melissae folio gnännt woren isch. Är laitet si vum griechische μέλισσα mélissa, (mélitta) = Imme ab. S Art-Epitheton laitet si vu latynisch mel fir Hunig un dr latinisierte Form vum griechische Wort φύλλον phyllon = Blatt ab, was vum Huniggschmack vu dr verribene Bletter chunnt. Dr Name melissophyllon wird scho vum Vergil (Georgica 4,63) un em Plinius em Eltere (Naturalis historia Buech 20,116 un 21,149) fir s Süügeli bruucht. S Groß Süügeli isch e mehjehrig Chrut mit eme chroblige Rhizom (Hemikryptophyt). D Pflanze cheme uf e Wuchshechi vu 20 bis 50 Zäntimeter. D Stängel sin ufrächt un stumpf vierchantig. D Stängel un Bletter sin dicht mit waiche Gliderhoor bsetzt. D Bletter sin 0,5 bis drei Millimeter lang gstiilt. D Spraiti isch aifermig, runzlig, uf bode Syte hoorig un am Rand grob gsägt bis gschnattet. D Bliete sitze zue ai bis drei in dr obere Blattachsle un sin vylmol aisytswändig, d. h. si stehn zue
D Karin Keller-Sutter (* 22. Dezember 1963 as Karin Maria Sutter z Nideruzwil; haimetberächtigt z Jonschwil und Cherchbärg) isch e Schwizer Politikeri (FDP) und isch am 5. Dezember 2018 in de Bundesrot gwählt worde. D Karin Keller-Sutter isch z Wil im Kanton Sanggale zäme mit drü Brüedere im e ländliche, katholische Milieu ufgwachse. Si hät eri Schueljohr z Wil und z Neueburg absolviert. Dänn hät si sich a de Dolmetscherschuel z Zöri (DOZ) zur Öbersetzeri und Komferänzdolmätscheri usbilde loo. Noch em Diplom hät si as sälbständegi Komferänzdolmätscheri gschaffet. Si hät Studie i Politikwüsseschaft z London und a de Universität z Montreal gmacht, es Nochdiplomstudium i Pädagogik a de Uni Friburg absolviert und isch as Bruefsmittelschuellehreri tätig gsii. Eri politisch Karriere hät si vo 1992 bis 2000 as Gmaindröti vo Wil agfange; im 1997 hät si de Gmaindrot präsidiert. Vo 1996 bis 2000 isch si Mitglid vom Kantonsrot vom Kanton Sanggale gsii und zwösched 1997 und 2000 Presidänti vo de FDP vom Kanton Sanggale. Sit erer Wahl am 12. März 2000 bis Endi Mai 2012 isch si Sanggaller Regierigsröti gsii. Si isch em Sicherhaits- und Justizdepartemänt vorgstande und isch Presidänti vo de Schwizer Justiz- und Polizeidirektorekomferänz (KKJPD) gsii. Im Johr 2006/07
D Viola Patricia Amherd (* 7. Juni 1962 z Brig im Kanton Wallis) isch e Schwiizer Politikeri (CVP). Vo 2000 bis 2012 isch si Stadtpräsidenti vo Brig-Glis gsi und sit em 2005 isch si Mitglid vom Nationalrot. Bi de Bundesratswahl am 5. Dezember 2018 isch si im erschte Wahlgang zur Nochfolgerin vo de Doris Leuthard gwählt worde. D Viola Amherd isch vo 1969 bis 1978 a d Primar- und d Sekundarschuele z Brig-Glis gange vom 1978 bis 1982 am Latingymnasium z Brig gsi, wo si im 1982 mit de Maturität Typ B abgschlosse het. Vo 1982 bis 1987 het si a de Universität Fryburg Jus gstudiird und s Studium mit em Lizentiat abgschlosse. Im 1990 het si s Notardiplom vom Kanton Wallis übercho und im 1991 s Aawaltsdiplom und s Aawaltspatänt. Sit em 1991 isch si Advokatin und Notarin mit emene eigete Büro z Brig-Glis gsi. Vo 1992 bis 2012 isch d Amherd Mitglid vom Brig-Gliser Stadtrot gsi, daderbi sit em 1996 als Vizepresidänti und ab em 2000 als Presidänti. Im 2005 isch si in Nationalrot nachegrütscht, wo de Jean-Michel Cina vo dete in d Walliser Kantonsregiirig gwechsled het. Si isch Mitglid i de Kommission für Vercheer- und Färnmeldewese, Mitglied
D Heidi Z’graggen (* 1. Februar 1966), heimatberechtiged z Gùùrtnällä isch e Schwiizer Politikeri (CVP). Si isch Regiirigsrötin im Kanton Üüri. D Heidi Z’graggen isch usbildeti Primarlehrere und het früehner z Sììlenä unterrichtet. Denebe het si Politikwüsseschafte a de Universitäte z Bärn und z Gämf gschtudiird. Nach em Lizenziat isch si Assischtentin an de Uni Bärn gsi und het im 2008 zum Thema Professionalisirig vo Parlamänt im historische und internationale Verglich promoviirt. Vo 2002 bis 2004 het si au Volkswirtschaftsleh und Staatskund anere private Handelsschuel z Bärn unterichtet. Im 2004 isch si in de Regirigsrot vom Kanton Üüri gwählt worde und het d Juschtizdirektion übernoh. Bi de Wahle i de Johr 2008, 2012 und 2016 isch si ame bestätiged worde. Aafags 2010 het si bi de Ersatzwahl für en Ständerotssitz kandidiird, aber d Wahl gege de Markus Stadler verlore. Bi de Bundesratsersatzwahl am 5. Dezember 2018 isch si als eine vo de beide offizielle Kandidatinne vo de CVP für d Nochfolg vo de Doris Leuthard vorgschlage gsi. Scho im erschte Wahlgang isch aber d Walliseri Viola Amherd gwählt worde. D Heidi Z’graggen uf de Website vom Kanton Üüri Website vo de Heidi Z’graggen
D Herta Däubler-Gmelin (* 12. Augschte 1943 z Preßburg, Slowakei, as Hertha Gmelin) isch e dytschi Jurischti un Bolitikeri (SPD). Si isch vu 1998 bis 2002 Bundesminischteri vu dr Juschtiz gsii un het vu 1972 bis 2009 em Dytsche Bundesdag aaghert. D Herta Däubler-Gmelin isch e Dochter vum friejere Diplomat un Dibenger Oberburgermaischter Hans Gmelin. Syter 1969 isch si mit em Arbetsrächtler Wolfgang Däubler ghyrote. S hän zwai Chinder. Noch em Abitur z Dibenga het d Herta Däubler-Gmelin z Dibenga un z Berlin Gschicht, Rächtswisseschaft un Bolitikwisseschafte studiert. Noch dr juristische Staatsexamina (1969 un 1974) un ere arbetsrächtlige Promotion (1975) zum Thema Bildungsurlaub für Arbeitnehmer: ein Weg zur Verwirklichung des Grundrechts auf Bildung? an dr Universitet Bremen, wu ihre Mann scho syt 1971 as Hochschuellehrer fir Arbetsrächt fungiert ghaa het, het si as Rächtsaawälti gschafft, zerscht z Stuegert, derno z Berlin. Anne 1995 isch si Honorar-Brofässeri mit eme Lehrufdrag am Otto-Suhr-Inschtitut vu dr Freie Universitet Berlin wore. Syt Oktober 2011 isch si Gaschtbrofässeri am Lehrstuel fir Sischtematischi Theology vu dr RWTH Aachen. D Däubler-Gmelin isch zyter anne 1965 Mitglid vu dr SPD, wu si vu 1988 bis 1997 Stellverdrättendi Bundesvorsitzeri gsii isch. Si isch derzue au Schirmherri vum „Virtuelle Ortsverein“